section_heading: Privatni život
paragraph_text: Katee je odrasla u gradu St. Helens u američkoj državi Oregon. Njena majka Mary je učiteljica engleskog jezika, a njezin otac je građevinar. Maturirala je u srednjoj školi Sunset u Beavertonu 1998. Plivala je i bavila se baletom dok nije ozlijedila koljeno (kao i njezin lik Kara Thrace, koja je zbog toga morala prestati igrati piramidu), što ju je navelo da počne prakticirati jogu. Nakon srednje škole Katee odlazi u Los Angeles gdje dobiva ulogu u MTV-jevom pilotu Locust Valley ("Dolina skakavaca").